# Case beskrivelse.

Som en del af et projekt tilbyder jeg rådgivende samtaler til forældre med psykiske lidelser og/eller et misbrugsproblem. Man kan komme uden henvisning, og der bliver ikke oprettet nogen sag.

Linda er af sin læge blevet anbefalet at få en snak om sin søn Alex. Linda får førtidspension, er gift med Mads, der er buschauffør, og de har sammen Alex på 8 år. Da Alex var spæd, fik Linda diagnosen paranoid skizofreni. Hun har siden været indlagt tre-fire gange hvor hun har været psykotisk. Sygdommen gør hende meget træt.

”Alex er ikke til at styre hverken derhjemme eller i skolen. Han er fuldstændig umulig. Lærerne og pædagogerne kan simpelthen ikke forstå, hvorfor han reagerer så voldsomt på små ting.”

Alex tror desværre, at hans mors sygdom er hans skyld. For Mads kom engang, da Alex var 3 år til at sige til Alex, at Linda blev syg fordi Alex tog hende på brysterne: ”Det kan Alex bare ikke lade være med! Mads bliver så gal over det, men han gør det stadigvæk”, forklarer Linda.   
  
”Men er Alex ellers tryg derhjemme?” spørger jeg. ”hmmm... det tror jeg ikke”, svarer Linda ”... de slås jo, og så skriger han. Men jeg kan jo ikke gøre noget ved det, for jeg er der ikke altid, og jeg sover meget, og er måske i den anden ende af huset.”

”Uuh, det lyder ikke godt... ”, siger jeg. ”Mads slår ham altså ... gør han det i afmagt, tror du?”   
Linda nikker og bedyrer, at Mads også er en rigtig god far for Alex! De to har lige været på sejltur med nogen venner, og Alex var SÅ glad, da de kom hjem.

Da jeg spørger Linda, hvor længe det har stået på, at Mads har slået, fortæller hun mig, at det har været sådan længe. Der var også engang i barnevognen, hvor hun hørte, at Mads slog ham og råbte: ”Sov SÅ din møgunge! ... men jeg ved da ikke hvorfor jeg sidder her og fortæller dig alt det!”, siger Linda pludselig. ”Hvad sker der nu?”

”I skal sørme have hjælp!”, siger jeg. Linda fortæller, at hun gennem en årrække har haft en bostøtte, Inge, som hun fik god hjælp af. Men hun blev vist meget rystet af en oplevelse derhjemme, hvor Mads og Alex var oppe og slås, og Alex løb splitterravende nøgen rundt i huset, selvom det var dengang det var vinter. Så sluttede hun med at komme.

Linda fik at vide, at der skulle komme én fra familieafdelingen i stedet for. Men der gik godt nok lang tid.   
Nu er det ved at være sommer, og Linda har netop haft første besøg af den familiekonsulent, som skal hjælpe hende med at få struktur på det hele derhjemme. ”Det er min skyld det hele – hvis jeg bare fik vasket gulve og sådan lidt mere... ”

Jeg vender tilbage til den voldsomme episode i vinter: ”Hvis Inge blev rystet, så blev Alex det vel også? Hvem har mon snakket med ham om det, der skete?” spørger jeg. ”... det er der vist ingen, der har gjort ... ” svarer Linda.

Denne samtale fører til, at jeg efter aftale med Linda sender en underretning til kommunen.

Refleksion individuelt eller i gruppe

|  |
| --- |
|  |
| Hvordan oplever Alex situationen? Beskriv hans sansninger, iagttagelser, oplevelser. |
|  |

|  |
| --- |
| Hvordan forstår han situationen? Hvad tænker han? |
|  |

|  |
| --- |
| Hvordan kunne den socialpsykiatriske bostøtte have mødt Alex? |
|  |

|  |
| --- |
| Hvad kunne Alex længes efter at nogen sagde/fortalte ham? Så han følte sig set, og mødt i det svære. |
|  |

|  |
| --- |
| Hvordan kunne det lyde? Prøv at udtrykke ordene helt konkret. Beskriv ord og stemmeføring. |
|  |

|  |  |  |  |  |
| --- | --- | --- | --- | --- |
| |  | | --- | | Hvem ellers kunne tage ansvar for, at Alex blev mødt og fik hjælp til at forstå? | |  |  |  | | --- | | En udvidelse af opgaven kan bestå i, at du formulerer teksten til en underretning.  Hent inspiration til opgaven i bogen Hvad børn ikke ved... har de ondt af side 130-133 | |  | |

|  |
| --- |
| Eftertanker... hvad blev du især optaget af i denne session?  Hvad vil du dele/drøfte med din skyggekursist? |
|  |